stanford-oval/wikipedia huggingface dataset:
Myytinmurtajat (3. tuotantokausi)
Jakso 32 – Rakettireppu > Pyramidi-voimaa

Pyramidivoimalla voi...
| Myytti | Tulos | Lopputulokset |
| --- | --- | --- |
| ...pitää partakoneen terät terävinä. | Murrettu | Pyramidin sisällä olleen partaterän ja vertailuryhmän partaterän välillä ei ollut mitään eroa. |
| ...pitää omenan tuoreena. | Murrettu | Aluksi näytti siltä, että pyramidin sisällä ollut omena mätäni hitaammin kuin ulkopuolella oleva. Sitten selvisi, että Tory oli leikannut omenan puoliksi sahalla, jolloin kumpikin omenanpuolisko oli saanut eri bakteerit. He toistivat kokeen steriloiduilla omenilla, mutta muutosta ei tapahtunut. |
| ...pitää kukan elossa. | Murrettu | Sekä pyramidin ulkopuolella että pyramidin sisällä oleva kukka kuivui. |
| ...pitää maidon tuoreena. | Murrettu | Maito meni happamaksi sekä pyramidin ulkopuolella että pyramidin sisällä. |
Jakso 33 – Tappava hätälaskuasento > Tappava hätälaskuasento

| Myytti | Tulos | Lopputulokset |
| --- | --- | --- |
| Lentokoneiden hätälaskuasento on suunniteltu tappamaan ihminen, koska lentokoneyhtiöille tulee halvemmaksi maksaa kuoleman tuottamisesta aiheutettu kertakorvaus kuin maksaa vammautuneelle matkustajalle säännöllisesti korvauksia. | Murrettu | Myytinmurtajat kokeilivat 1. luokan, turistiluokan ja lentoemäntien istuimia hätäasennossa ja ilman hätäasentoa. Hätäasennossa koenukkeihin kohdistui enemmän G-voimia kuin ilman hätäasentoa sekä 1. luokan että turistiluokan paikoilla, mutta ilman hätäasentoa nuket kärsivät vakavampia vammoja kuin hätäasennossa istuessaan. Lentoemäntien istuin on kuitenkin turvallisin, sillä se on poikittain muihin istuimiin nähden. Jaksossa kuitenkin todettiin, että lentoyhtiölle tosiaan tulee halvemmaksi kertamaksun maksaminen kuolemantapauksen yhteydessä kuin jatkuvat maksut loukkaantumisesta. |
Jakso 33 – Tappava hätälaskuasento > Kännykkä vs. humalassa ajo

Adam ja Kari laittoivat itsensä tässä myytissä koetukselle. Ensin heidän piti ajaa rata ilman mitään häiriöitä, sitten Jamien kännykän kautta antamilla kysymyksillä ja lopuksi humalassa eli juuri ja juuri alle 0,8 promillen annostuksella.
| Myytti | Tulos | Lopputulokset |
| --- | --- | --- |
| Kännykään puhuminen ja ajaminen samaan aikaan on yhtä vaarallista kuin humalassa ajo. | Vahvistettu | Adamin ja Karin suorituskyky radalla oli yhtä huono, kun he olivat humalassa ja kun he puhuivat kännykkään. |
Jakso 34 – Luodinkestävä vesi > Luodinkestävä vesi

| Myytti | Tulos | Lopputulokset |
| --- | --- | --- |
| Veden alla on turvassa luodeilta. | Osittain vahvistettu | .50 kaliiberisen aseen luodeilta on turvassa metrin syvyydessä, mutta pienimpien aseiden luodeilta on turvassa vasta keskimäärin 2,4 metrin syvyydessä. Kivääri vaatii vielä paljon syvempää vettä, mutta haulikkoa ei päästy testaamaan, sillä se rikkoi vesitankin. |
Jakso 34 – Luodinkestävä vesi > Keinulla 360 astetta

| Myytti | Tulos | Lopputulokset |
| --- | --- | --- |
| Ketjukeinulla voi tehdä täyden 360 asteen kierroksen. | Murrettu | Rakennustiimi yritti kovasti, mutta ei saanut ketjuilla aikaan yhtäkään 360 asteen kierrosta. |
| Kiinteillä ketjuilla voi tehdä täyden 360 asteen kierroksen. | Osittain vahvistettu | Kari, Tory ja Grant pyysivät apua sirkustaiteilijalta, joka teki heille 360 asteen kierroksen. He itse eivät kuitenkaan pystyneet siihen. |
Jakso 35 – Rajalinko > Rajalinko

| Myytti | Tulos | Lopputulokset |
| --- | --- | --- |
| Yhdysvaltojen rajan yli voi lentää laillisesti jättimäisellä lingolla. | Murrettu | Myytin mukaan ihmisen pitäisi lentää lingon heittämänä 200 metriä, mutta Myytinmurtajat saivat lopputulokseksi noin 45–60 metriä. Jotta toiselle puolelle pääsisi oikein ja jäisi henkiin, tarvittaisiin toiselle puolelle rajaa 200 patjaa. |
Jakso 36 – Tappava kasvopyyhepakkaus > Tappava kasvopyyhepakkaus

| Myytti | Tulos | Lopputulokset |
| --- | --- | --- |
| Kasvopyyhepakkaus voi rajussa autokolarissa olla tappava. | Murrettu | Adam ja Jamie rakensivat tuhottavan auton, mutta he eivät saaneet pakkausta sellaiseen nopeuteen, että se voisi tappaa ketään. Sen sijaan moni raskas esine, kuten keilapallo, osoittautui vahingoittavaksi tai tappavaksi kolarissa. |
| Kolarissa kasvopyyhepakkaus voi olla täysin rypistymätön ja ehjä. | Vahvistettu | Adam ja Jamie tuhosivat Fury-auton kolaroimalla sen betoniesteisiin. Kun he kaivoivat romusta esiin kasvopyyhepakkauksen, se oli täysin ehjä, vaikka kaikki muu autossa oli tuhoutunut. |
Jakso 36 – Tappava kasvopyyhepakkaus > Nuolen halkaisu

Kyseessä on myytti elokuvasta Robin Hoodin seikkailut (1938), jossa Robin Hood halkaisi nuolen toisella nuolella.
| Myytti | Tulos | Lopputulokset |
| --- | --- | --- |
| Nuoli voi halkaista toisen nuolen. | Osittain murrettu | Rakennustiimi kokeili kaikenlaista: läheltä ampumista, tappitauluun ampumista, putken sisältä ampumista ja samaan kohtaan ampumista. He eivät kuitenkaan saaneet aikaan täydellistä halkaisua. Parhaatkaan osumat eivät saaneet nuolta halkeamaan loppuun asti. |
Jakso 37 – Pelastuslautta-pelastus > Pelastuslautta-pelastus

| Myytti | Tulos | Lopputulokset |
| --- | --- | --- |
| Lentokoneen pelastuslautalla voi selvitä putoavasta lentokoneesta, kuten elokuvassa Indiana Jones ja tuomion temppeli. | Murrettu | Buster pudotettiin 600 metristä, mutta se tuhoutui täysin osuessaan maahan. |
| Lentokoneen pelastuslauttaan johtavan rampin avulla voi pelastautua putoavasta lentokoneesta. | Murrettu | Buster oli täysin ehjä tullessaan alas, mutta rampin täyttäminen ilmassa olisi mahdotonta. |
| Lentokoneen romussa voi selvitä 10 km pudotuksesta. | Mahdollista | Tapaus oli todella tapahtunut eräälle lentoemännälle, joka selvisi hengissä. Buster meni kuitenkin täysin säpäleiksi iskeytyessään maahan. Tositapauksesta on kuitenkin nauhallinen todiste. |
Jakso 37 – Pelastuslautta-pelastus > Räjähtävä hiussuihke

| Myytti | Tulos | Lopputulokset |
| --- | --- | --- |
| Kanadan ilmavoimissa käytetty radiokypärä, runsashappinen ilma, kipinä ja hiuslakka voivat räjäyttää pilotin pään irti. | Murrettu | Myytinmurtajat rakensivat F-104 Starfighterin ohjaamon ja tekivät ballistisesta hyytelöstä ihmispään ja sille hiukset, jotka oli käsitelty hiuslakalla. Oikosulku radiokypärässä sai ohjaamon räjähtämään ja hyytelöpään sulamaan, mutta myytissä mainittiin pään irtoaminen, mitä ei tapahtunut. |
Jakso 38 – Myyttien uudelleenarviointi

Jakso oli Myytinmurtajien toinen jakso, jossa jo testattuihin myytteihin palattiin.
Jakso 38 – Myyttien uudelleenarviointi > Ammutun ilmalento

| Myytti | Tulos | Lopputulokset |
| --- | --- | --- |
| Ammuttu ihminen voi lentää taaksepäin monta metriä. | Murrettu toistamiseen | Myytinmurtajat tukivat Busterin ruumiin tällä kertaa rinnan kohdalta, mutta se liikkui tälläkin kerralla vain pari senttiä taaksepäin ja lyyhistyi kasaan. |
Jakso 38 – Myyttien uudelleenarviointi > Räjähtävä paineentasaus

| Myytti | Tulos | Lopputulokset |
| --- | --- | --- |
| Lentokoneen kylkeen ammuttu luoti voi repiä koko koneen. | Murrettu toistamiseen | Lentokoneen runkoon ammuttiin reikä, ja koneen sisällä tapahtuvaa paineen muutosta mitattiin barometrillä. Paineen lisääntyminen ei kuitenkaan ollut tarpeeksi suuri, että se voisi aiheuttaa rungon repeytymisen. |
Jakso 38 – Myyttien uudelleenarviointi > Kumpi kastuu enemmän?

| Myytti | Tulos | Lopputulokset |
| --- | --- | --- |
| Sateella kannattaa juosta ennemmin kuin kävellä. | Vahvistettu | Tällä kertaa Grant ja Tory testasivat myyttiä oikean sadekuuron aikaan ja saivat eri tuloksen kuin Adam ja Jamie aiemmin. Sateessa on parempi juosta kuin kävellä. |
Jakso 38 – Myyttien uudelleenarviointi > Vanerirakennusmies

| Myytti | Tulos | Lopputulokset |
| --- | --- | --- |
| Rakennusmies voi selvitä pilvenpiirtäjän katolta maahan pitelemällä käsissään vanerilevyä. | Murrettu toistamiseen | Rakennustiimi päätti kokeilla nousevia ilmavirtauksia, mutta Tory ei pystynyt pitämään kiinni vanerista, kun tuulen nopeus oli 25-30 km/h. Rakennusten huipulla voi käydä vieläkin kovempi tuuli. |
Jakso 38 – Myyttien uudelleenarviointi > Keksisinko Spinoff

| Myytti | Tulos | Lopputulokset |
| --- | --- | --- |
| Musta auto lämpenee nopeammin kuin valkoinen auto. | Vahvistettu | Myytinmurtajilla oli väriä lukuun ottamatta täysin identtiset autot, jotka jätettiin aurinkoon. Iltapäivällä valkoisen auton lämpötila oli 52 astetta ja mustan 57 astetta. |
Jakso 38 – Myyttien uudelleenarviointi > Ilmastointi vs. ikkunat auki

| Myytti | Tulos | Lopputulokset |
| --- | --- | --- |
| On taloudellisempaa ajaa ilmastointi päällä kuin ikkunat auki. | Osittain murrettu/Osittain vahvistettu | Kumpikin vaihtoehto oli oikein, sillä raja kulkee 80 km/h kohdalla. Kun mennään rajan yli, on taloudellisempaa sulkea ikkunat ja käyttää ilmastointia. |
Jakso 38 – Myyttien uudelleenarviointi > Automyyttejä – Räjähtävä bensatankki

| Myytti | Tulos | Lopputulokset |
| --- | --- | --- |
| Auton bensiinisäiliöön ammuttu luoti voi räjäyttää sen. | Osittain vahvistettu | Jo aiemmassa jaksossa on todistettu, ettei tavallinen luoti räjäytä säiliötä. Tässä uusintakokeessa syttynyt valojuovaluoti kuitenkin sytytti bensiinin. Kokeessa käytettyä säiliötä ammuttiin ensin niin läheltä, etteivät luodit ehtineet syttyä. Tämän vuoksi ampumamatkan lisäyksen jälkeen ammuttu syttynyt luoti ei aiheuttanut vuotavaan säiliöön kuin tulipalon. Myytinmurtajat otaksuivat, että ehjä säiliö olisi saattanut palamisen lisäksi myös räjähtää. |
Jakso 39 – Kiinalainen hyökkäyshälytin > Kiinalainen hyökkäyshälytin

| Myytti | Tulos | Lopputulokset |  |
| --- | --- | --- | --- |
| Maahan poratuista rummuista voi kuulla maata kaivavan armeijan hyökkäyksen. | Mahdollista | Jamie ja Tory olivat maan alla kaivamassa hakuilla. Adam ja Kari olivat maan päällä kuuntelemassa rummulla ääniä. Kari kuuli selkeästi rummun kalvon värähtelevän heikosti. |  |
Jakso 39 – Kiinalainen hyökkäyshälytin > Viiden sekunnin sääntö

| Myytti | Tulos | Lopputulokset |
| --- | --- | --- |
| Viiden sekunnin sääntö-myytti on yhä käyttökelpoinen. | Murrettu | Adam ja Jamie altistivat kinkun ja keksin likaisille laatoille 2 ja 6 sekunniksi, mutta tuloksilla ei ollut eroa. Sen sijaan havaittiin, että kinkkuun tarttui moninkertainen määrä bakteereja keksiin verrattuna. |
| WC on talon siistein paikka. | Vahvistettu | Myytinmurtajien WC-renkaan ympärillä ei ollut lähes yhtäkään bakteeria. |
| Koiran suu on puhtaampi kuin ihmisen. | Mahdollista | Koiran suussa oli vähemmän bakteereja kuin Adamin suussa, mutta koiran suussa olleet bakteerit ovat voimakkaampia. |
Jakso 40 – Sisällissodan ohjus

| Myytti | Tulos | Lopputulokset |
| --- | --- | --- |
| Sisällissodan aikoihin olisi ollut mahdollista rakentaa kaksivaiheinen ohjus, joka lentää 120 mailia Virginian Richmondista Washingtoniin. | Murrettu | Adam ja Jamie onnistuivat rakentamaan toimivan raketin, joka olisi voitu tehdä sisällissodan aikaisilla tiedoilla ja välineillä, mutta raketti lensi vain 500 jaardia. |
Jakso 41 – Nokkakolari helvetistä, Vodka-myyttejä > Nokkakolari helvetistä

| Myytti | Tulos | Lopputulokset |
| --- | --- | --- |
| Kaksi rekkaa voi hitsautua toisiinsa kiinni ja henkilöauto jäädä niiden väliin. | Murrettu | Myytinmurtajat eivät saaneet rekkoja törmäämään yhtä aikaan toisiinsa. Molemmat rekat ja  henkilöauto menivät romuksi eivätkä hitsautuneet kiinni toisiinsa. |
Jakso 41 – Nokkakolari helvetistä, Vodka-myyttejä > Vodka-myyttejä

Vodka...
| Myytti | Tulos | Lopputulokset |
| --- | --- | --- |
| ...pesee likaiset jalat. | Vahvistettu | Adamin likaiset jalat pestiin vodkalla ja kaupallisella tuotteella, eikä tuloksilla ollut suurta eroa. |
| ...poistaa pahan hengityksen. | Vahvistettu | Adam söi valkosipulia, homejuustoa ja poltti tupakkaa. Kaneliin sekoitettu vodka puhdisti Adamin hengityksen yhtä hyvin kuin kaupallinen suuvesi. |
Jakso 42 – Teräskenkäamputaatio, Pulloraketti > Teräskenkäamputaatio

| Myytti | Tulos | Lopputulokset |
| --- | --- | --- |
| Kun suuri paino putoaa teräskärkisen kengän teräskärjen päälle, varpaat katkeavat. | Murrettu | Teräskärki ei katkaissut varpaita. Adam ja Jamie kokeilivat myös savipalaa. Teräskärkisessä kengässä savi meni vähemmän lyttyyn kuin teräskärjettömässä. |
Jakso 42 – Teräskenkäamputaatio, Pulloraketti > Pulloraketti

Tämä myytti on peräisin japanilaisesta peliohjelmasta.
| Myytti | Tulos | Lopputulokset |
| --- | --- | --- |
| 3 litran limupulloilla voi laukaista ihmisen 40 metrin korkeuteen. | Murrettu | Yksi pullo kantoi 1/15 Karin painosta, kun paine pullossa oli 95 psi:tä. Kari ei kuitenkaan kokeillut lentämistä, vaan ryhmä ampui törmäyskoenuken San Franciscon lahteen. 15 pullolla nukke vain putosi laiturilta lahteen. Myytinmurtajat kokeilivat lisäksi 50 pulloa, mutta he eivät saaneet pulloja laukaistua yhtä aikaa osittain siksi, että O-renkaat ovat liian tahmeita. (He kiinnittivät pullot O-renkailla.) Lisäksi15 pullon kyydissä oleva ihminen olisi mahdollisesti voinut satuttaa itsensä tai jopa halvaantua. Myytinmurtajat arvelevat, että videolla miestä vedetään kaapelilla ilman halki. |
Jakso 43 – Merisairaus > Merisairaus

Koska Adam ja Grant kärsivät merisairaudesta, Myytinmurtajat päättivät etsiä siihen parannuskeinon.
Merisairauden voi parantaa...
| Myytti | Tulos | Lopputulokset |
| --- | --- | --- |
| ...käyttämällä kanelin makuista suusuihketta. | Murrettu | Ei vaikutusta Adamiin tai Grantiin. |
| ...käyttämällä sähköiskuja antavaa ranneketta. | Murrettu | Ei vaikutusta Adamiin tai Grantiin. |
| ...käyttämällä magneettiranneketta. | Murrettu | Ei vaikutusta Adamiin tai Grantiin. |
| ...inkivääripillereillä. | Vahvistettu | Inkivääripillerit toimivat. |
| ...lääkkeellä. | Vahvistettu | Kaupallinen lääke toimi. |
| ...plasebolla, kuten vitamiinipillerillä. | Mahdollista | Adamille ja Grantille tehtiin plasebo-koe B12-vitamiinipillereillä. Grantiin se tehosi, mutta Adamiin ei. |
Jakso 43 – Merisairaus > Peräluukku ylös vs. peräluukku alas

| Myytti | Tulos | Lopputulokset |
| --- | --- | --- |
| On taloudellisempaa ajaa lava-autoa peräluukku alhaalla kuin ylhäällä. | Murrettu | Ajaminen peräluukku alhaalla lisäsi ilmanvastusta ja polttoaineenkulutusta. Syyksi todettiin, että suljettu luukku aikaansaa lavalle ilmapyörteen, joka pienentää auton ilmanvastusta. |
Jakso 43 – Merisairaus > Sormi aseenpiipussa

| Myytti | Tulos | Lopputulokset |
| --- | --- | --- |
| Haulikon piipunsuuhun työnnetty sormi räjäyttää aseen vahingoittaen ampujaa aiotun uhrin sijaan. | Murrettu | Molemmat ballistisesta hyytelöstä ja luurangosta tehdyt testikädet tuhoutuivat täysin haulikon laukauksesta. Edes piipun tukkiminen mullalla tai hitsaamalla sen sisään kymmensenttinen terästanko ei räjäyttänyt haulikkoa. Ampuja ei vahingoittunut testeissä yhtään. |

Myytinmurtajat-sarjan tuotantokaudet
| --- | --- |
Tuotantokaudet: :  1. kausi (2003) • 2. kausi (2004) • 3. kausi (2005) • 4. kausi (2006) • 5. kausi (2007) • 6. kausi (2008) • 7. kausi (2009) • 8. kausi (2010) • 9. kausi (2011) • 10. kausi (2012) • 11. kausi (2013) • 12. kausi (2014) • 13. kausi (2015) • 14. kausi (2016) 15. kausi (2017) 16. kausi (2018)
Erikoisjaksot::  Luettelo Myytinmurtajien erikoisjaksoista
Nishinari-ku

| Nishinari-ku (西成区) |
| --- | --- |
 Tobitan punaisten lyhtyjen aluetta päiväsaikaan
 Nishinarin suuralueen sijainti.
 Koordinaatit: 34°38′06″N, 135°29′40″E 
Valtio:  Japani
Alue:  Kansai
Prefektuuri:  Osakan prefektuuri
Kaupunki:  Osaka
Pinta-ala:  
 – Kokonaispinta-ala:  7,35 km²
Väkiluku:  122 020
 – Väestötiheys:  16 601 as./km²
Infobox OKVirheellinen NIMI-arvo: 
Nishinari-ku (jap. 西成区) on yksi Osakan kaupungin 24:stä suuralueesta. Se sijaitsee kaupungin eteläosassa ja rajautuu lännessä Kizujokeen, pohjoisessa Naniwan ja Tennōjin suuralueisiin, idässä Abenon suuralueeseen ja etelässä Sumiyoshin ja Suminoen suuralueisiin. Sen pinta-ala on 7,35 neliökilometriä ja siellä on 122 020 asukasta.
Nishinarin suuralue on perustettu 1. huhtikuuta 1925. Se on tiheään asutettua ja työväenluokkaista aluetta, jossa on paljon teollisuutta ja kaupallista toimintaa. Suuralueen itäreunassa kulkee vanha Sakaihin johtava Kishū-kaidō-tie.
Kamagasakin kaupunginosa suuralueen koillisosassa on ollut pitkään köyhää aluetta, jossa on paljon päivätyöläisiä ja kodittomia. Sen viralliseksi nimeksi muutettiin vuonna 1966 alueen maineen parantamiseksi Airin. Alueella on ollut sen historian aikana useita mellakoita.
Nishinarin aluetta palvelevat Osakan metron Midōsuji-linja, Sakaisuji-linja ja Yotsbashi-linja, JR Nishi-Nihonin Osakan ympyrälinja ja Kansai-päälinja (Shin-Imamiyan rautatieasema suuralueen koillisrajalla), Nankai-rautateiden Nankai-päälinja ja Kōya-linja sekä Hankai-raitioteiden Hankai-linja.
Aiheesta muualla

Kuvia tai muita tiedostoja aiheesta Nishinari-ku Wikimedia Commonsissa
Nishinarin suuralueen internetsivut (japaniksi) (englanniksi) (koreaksi) (kiinaksi)
Osakan suuralueet
Abeno-ku
Asahi-ku
Chūō-ku
Fukushima-ku
Higashinari-ku
Higashisumiyoshi-ku
Higashiyodogawa-ku
Hirano-ku
Ikuno-ku
Jōtō-ku
Kita-ku
Konohana-ku
Minato-ku
Miyakojima-ku
Naniwa-ku
Nishi-ku
Nishinari-ku
Nishiyodogawa-ku
Suminoe-ku
Sumiyoshi-ku
Taishō-ku
Tennōji-ku
Tsurumi-ku
Yodogawa-ku
Mihail Nestrujev

| Mitalit> Maa:   Neuvostoliitto.Miesten ammunta.MM-kilpailut   | Mitalit> Maa:   Neuvostoliitto.Miesten ammunta.MM-kilpailut   | Mitalit> Maa:   Neuvostoliitto.Miesten ammunta.MM-kilpailut   | Maa:   Neuvostoliitto> Miesten ammunta. |
| --- | --- | --- | --- |
|  Kultaa | Moskova 1990 | 10 m ilmapistooli, joukkue |  |
Maa:   Venäjä
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 50 m vapaapistooli |  |
|  Hopeaa | Ateena 2004 | 10 m ilmapistooli |  |
| MM-kilpailut  | MM-kilpailut  | MM-kilpailut  |  |
|  Kultaa | Zagreb 2006 | 25 m isopistooli, joukkue |  |
|  Kultaa | Lahti 2002 | 10 m ilmapistooli |  |
|  Kultaa | Lahti 2002 | 10 m ilmapistooli, joukkue |  |
|  Kultaa | Barcelona 1998 | 25 m vakiopistooli |  |
|  Hopeaa | Zagreb 2006 | 25 m isopistooli |  |
|  Hopeaa | Zagreb 2006 | 25 m vakiopistooli, joukkue |  |
|  Hopeaa | Zagreb 2006 | 10 m ilmapistooli, joukkue |  |
|  Hopeaa | Zagreb 2006 | 50 m pistooli, joukkue |  |
|  Hopeaa | Lahti 2002 | 25 m isopistooli |  |
|  Hopeaa | Lahti 2002 | 50 m vapaapistooli, joukkue |  |
|  Hopeaa | Barcelona 1998 | 10 m ilmapistooli, joukkue |  |
|  Hopeaa | Barcelona 1998 | 25 m isopistooli, joukkue |  |
|  Hopeaa | Barcelona 1998 | 50 m pistooli, joukkue |  |
Mihail Valerjevitš Nestrujev (ven. Михаил Валерьевич Неструев, s. 28. lokakuuta 1968 Moskova) on venäläinen pistooliampuja, maailmanmestari ja olympiavoittaja. Hänen saavutuksistaan paras on 50 metrin vapaapistoolin olympiakulta Ateenassa 2004.
Kilpailut > Olympialaiset

| Laji | 2000 | 2004 | 2008 |
| --- | --- | --- | --- |
| 10 m ilmapistooli | 4. 682,3 (583+99,3) |  Hopeaa 689,8 (591+98,8) | 28. 575 |
| 50 m pistooli | — |  Kultaa 663,3 (565+98,3) | 23. 552 |
Kilpailut > Olympialaiset > Sydney 2000

Sydneyn olympialaisissa 2000 Nestrujev kilpaili 10 metrin ilmapistoolissa sijoittuen neljänneksi tuloksella 682,3 (583+99,3). Hän oli peruskilpailun jälkeen jaetulla kolmannella sijalla Igor Basinskin kanssa seitsemän pisteen päässä peruskilpailun jälkeen johtaneista Wang Yifusta ja Franck Dumoulinista. Finaalissa Nestrujev hävisi pronssin Basinskille vain 0,4 pisteellä, mutta ranskalainen Stephane Gagne pääsi kahden pisteen takaa-ajosta lopulta 0,3 pisteen päähän.
Kilpailut > Ateena 2004

Ateenan olympialaisissa 2004 Nestrujev voitti kultaa 50 metrin vapaapistoolissa tuloksella 663,3 (565+98,3) ja oli toinen 10 m ilmapistoolissa tuloksella 689,8 (591+98,8).
10 metrin ilmapistooliin Nestrujev on peruskilpailun jälkeen kilpailun johdossa tuloksella 591, joka oli uusi olympiaennätys. Finaalissa Wang Yifu, joka on voittanut lajin olympiakultaa Barcelonassa 1992, tasoitti heti ensimmäisellä laukauksella, mutta seuraavalla laukauksella Nestrujev siirtyi 0,6 pisteen johtoon. Nestrujev johti kilpailua kunnes seitsemännellä laukauksella Wang siirtyi 0,3 pisteen johtoon, mutta seuraavassa laukauksessa Wang teki virheen ja Nestrujev nousi takaisin johtoon. Seuraavalla laukauksella Wang tasoitti tilanteen ja viimeisellä laukauksella hän oli Nestrujevia 0,2 pistettä parempi. Täten Wang Yifu voitti toisen 10 metrin ilmapistoolin olympiakullan uudella finaaliolympiaennätyksellä, Nestrujev oli toinen ja Vladimir Isakov oli kolmas.
50 metrin vapaapistoolin kilpailussa Nestrujev lähti peruskilpailun jälkeen toiselta sijalta kahden pisteen päästä johtaneesta korealaisesta Jin Jong-ohista. Finaalissa Nestrujev aloitta eron kuromisen ja hän siirtyy johtoon neljännen laukauksen jälkeen 0,2 pisteellä. Jin ottaa johtopaikkansa takaisin Nestrujevilta kuudennella laukauksella siirtymällä 0,6 pisteen johtoon, mutta seuraavalla laukauksella korealainen ampuu 6,9 ja Nestrujev siirtyy johtoon 1,4 pisteellä. Nestrujev voitti kilpailun lopulta 1,8 pisteellä ennen Jin Jong-ohia ja pohjoiskorealaista pronssimitalistia Kim Jong-suhia.
Kilpailut > Ateena 2004 > Peking 2008

Pekingin olympialaisissa 2008 Nestrujev ei kyennyt puolustamaan Ateenan olympiakultaansa ja -hopeaansa, vaan sijoittui 23. 50 metrin pistoolissa, jääden tuloksella 552 seitsemän pisteen päähän finaalipaikasta ja 29. 10 m ilmapistoolissa, jääden tuloksella 575 kuuden pisteen päähän finaalista.
Kilpailut > Maailmanmestaruuskilpailut

25 metrin isopistoolin joukkuekilpailussa Venäjän joukkueen voitto oli miltei ylivoimainen. Joukkue, jossa kilpailivat Nestrujevin lisäksi Sergei Poljakov ja Sergei Alifirenko, sai kokoon 1746 pistettä, mikä riitti voittoon viiden pisteen erolla ennen Etelä-Koreaa. Joukkuekilpailussa pronssille ampui Pohjois-Korea.
25 metrin vakiopistoolissa Nestrujev jäi harmittavasti neljänneksi tuloksella 574, ja pisteen päähän MM-hopean uusinnasta. Kilpailun voitti kiinan Liu Guohui, jolle Nestrujev hävisi kolmella pisteellä, hopealle ampui Etelä-Korean Kim Jong-su ja pronssia otti thaimaalainen Jakkrit Panichpatikum. Joukkuekilpailusta Venäjän joukkue, jossa oli sama kokoonpano kuin 25 metrin isopistoolissa, saavutti hopeaa tuloksella 1711. Joukkue hävisi Kiinalle neljällä pistellä, mutta voitti pronssille ampuneen Ukrainan joukkueen viidellä pisteellä.
10 metrin ilmapistoolissa Nestrujev lähti finaaliin kolmannelta paikalta peruskilpailun tuloksella 583, mutta hän joutui tyytymään finaalin jälkeen vasta viidenteen sijaan. Hän sai finaalisarjastaan vain 97,6 pistettä ja jäi kolmen kymmenyksen päähän pronssille ampuneesta Vladimir Gontšarovista. Maailmanmestariksi ampui kiinalainen Pang Wei ja hopeaa otti Jakkrit Panichpatikum. Joukkueella Nestrujev, Gontšarov ja Isakov Venäjä jäi hopealle tuloksella 1745 kahden pisteen päähän voittaneesta Kiinasta, mutta pronssille jääneeseen Ranskaan eroa kertyi peräti 12 pistettä.
50 metrin pistoolin karsinnassa Nestrujev ampui ensimmäisessä karsintaryhmässä ja selvisi karsinnasta peruskilpailuun karsintatuloksellaan 551. Karsinnan yhteydessä järjestetyssä joukkuekilpailussa Venäjä, joka ampui samalla joukkueen koostumuksella kuin 10 metrin ilmapistoolissa, saavutti hopeaa tuloksella 1668 pistettä. Eroa syntyi maailmanmestaruuden napanneeseen Kiinaan peräti 17 pistettä. Pronssille ampui Italian joukkue, joka jäi pisteen Venäjän tuloksesta. Varsinaisessa kilpailussa Nestrujev sai parannettua karsintatulostaan muutamalla pisteellä. Hän sijoittui sijalle 20 tuloksella 557, joka oli viisi pistettä huonompi kuin viimeisen finaaliin päässeen ampujan peruskilpailun tulos.